open-index/open-wikipedia-markdown huggingface dataset:
David Loriya

**David Loriya** - Qazaxıstanlı futbol oyunçusu. Qapıçı mövqeyində çıxış edir. 2014-cü ildən Türkiyənin Karşıyaka klubunun oyunçusudur.

## Karyerası
David Loriya bir çox klubun formasını geymişdir. Daha çox icarədə oynadığı klublarda tanınmışdır. 2012-ci ildə Çaykur Rizespora transfer olmuşdur. 2013-cü ildə Kayrat FK-ya dönmüş, amma sonra Karşıyaka klubuna transfer olmuşdur.

## Milli karyerası
Qazaxıstan milli futbol komandası ilə Dünya çempionatının 2002, 2006 və 2010-cu illəri və Avropa çempionatının 2008-ci il üçün olan seçmə mərhələlərinə qatılmışdır.

## Uğurları

### Şəxsi
* 2000 - Qazaxıstanda ən yaxşı qapıçı
* 2006 - Qazaxıstanda ən yaxşı qapıçı
* 2006 - "GOAL Journal" jurnalına görə Qazaxıstanın ən yaxşı qapıçısı

### Komanda
Astana FK ilə:
* Qazaxıstan çempionluğu: 2002, 2001, 2006
* Qazaxıstan kuboku: 2000, 2002.

## Xarici keçidlər
* Oyunçu haqqında
Ümumdünya Salam Günü

21 noyabr Ümumdünya Salam Günüdür.

1973-cü ildən etibarən hər il keçirilir. Bu günü Maykl və Brayn Makkomak qardaşları müharibənin qızğın vaxtında beynəlxalq gərginliyin artmasına qarşı etiraz əlaməti olaraq fikirləşiblər. Onlar səmimi salamlarla dolu olan məktubları dünyanın bütün nöqtələrinə göndərmiş və məktubu oxuyandan belə bir məktubdan heç olmasa daha on nəfərə göndərməyi xahiş etmişdilər. Bu fikir hər kəs tərəfindən dəstəkləndi və o vaxtdan etibarən 21 noyabr tarixi şən emosiyalar və xoş əhval-ruhiyyəli Ümumdünya Salam Günü kimi qeyd edilir.

## İstinadlar
Adile Naşit

**Adile Naşit** (əsl adı: **Adela**; ) — Türkiyə kinoaktrisası. 300-dən artıq filmdə rol almışdır.

## Həyatı
Adile Naşit 1930-cu ildə İstanbulda anadan olub.

Adile Naşitin həyatı uşaqlıqdan teatrla bağlıdır. Çünki mənşəcə türk atası Naşit Özcan teatr rejissoru, erməni anası Amaliya isə teatr aktrisası idi. 1944-cü ildən İstanbul Uşaq Teatrında çalışmağa başlayan Adile Naşit 1948-ci ildə "Lüks Həyat" komediya filmi ilə kino karyerasının əsasını qoyur. Onun aktyor karyerasının zirvəsi 1975-ci ildə "Hababam sinfi" filmindəki **Hafizə Ana** rolu hesab olunur. Populyar filmin davamı olaraq çəkilən 1976-cı ildə "Hababam sinfi oyanır"‚ 1977-ci ildə "Hababam sinfi tətildə" və 1978-ci ildə "Hababam sinfi doqquz doğur" onun uğurunu möhkəmləndirir. Məhsuldar yaradıcıllığı boyu Adile Naşit bir çox komediya filmlərində oynamaqla yanaşı, teatrdakı çıxışlarını da davam etdirib..

11 dekabr 1987-ci ildə doğulduğu şəhər İstanbulda uzun müddətdir tutulduğu bağırsaq xərçəngindən vəfat etmişdir. Karacaahmet qəbirstanlığında oğlu və həyat yoldaşının yanında dəfn edilmişdir. Adilə Naşit canlandırdığı ana obrazlarına görə 1985-ci ildə ilin anası mükafatına layiq görülmüşdür.

## Filmoqrafiya

## İstinadlar

## Xarici keçidlər
* Official Fan site
Samir Xasıyev

**Samir Zirəddin oğlu Xasıyev** () — Azərbaycanın Milli Qəhrəmanı, Birinci Qarabağ müharibəsi iştirakçısı, Mart hadisələri şəhidi.

## Həyatı
Şəhid Xasiyev Samir Zirəddin oğlu 20 aprel 1973-cü ildə Bakı şəhərində doğulmuşdur. Əslən Tovuz rayonu Düz Qırıqlı kəndindəndir.1980-cı ildə 82 saylı orta məktəbə getmişdir. 1988-ci ildə ailəsi ilə birlikdə Kirovabada (indiki Gəncə) şəhərinə köçdükləri üçün Samir təhsilini  M.Müşfiq adına  14 saylı Beynəlminəl orta məktəbində davam etdirmişdir. Orta məktəbi bitirib, Bakı şəhərinə qayıdır. Əmək fəaliyyətinə 1991-ci ildə "Bakı Soyuducular" zavodunda başlamışdır. Həmin ildə Bakı Dövlət Universitetinin Tarix fakültəsinin axşam şöbəsinə daxil olmuşdur. Həmin ildə Bakı şəhəri Nərimanov rayonu hərbi komissarlığı tərəfindən hərbi xidmətə çağırılmışdır.

Samir əvvəlcə Dərnəgüldə tikinti batalyonunda xidmət edib. 1992-ci ildə Vətənin çağırışına səs verən Samir könüllü olaraq ön cəbhəyə gedir, Pirəküşküldə, Salyanda qısa təlim keçdikdən sonra Qarabağa, döyüş bölgələrinə yollanır.

Samirin erməni qəsbkarlarına qarşı ilk döyüşü Ağdamın Mərzili kəndindən başlamışdır. 1993-cü ildə Füzuli, Ağdam, Ağdərə və Tərtərdə düşmənə qarşı döyüşlərdə iştirak etmişdir.

Samir düşmənin xeyli canlı qüvvəsini, tankını məhv etmişdir. Bu müddət ərzində bir neçə dəfə yaralansa da, döyüş bölgələrini tərk etməmişdir. İgidliyinə, şücaətinə görə ona komandanlıq tərəfindən fəxri fərmanlar, mükafatlar verilmişdir. Müdafiə naziri şəxsən özü bu cəsur döyüşçünü mükafatlandırmışdır. Samirin qoluna Azərbaycan ordusu saatı bağlamışdır.

Samirin gərgin döyüşlərindən biri də Tərtər cəbhəsində oldu. Ölümündən sonra qorxmayan Samir bir neçə dəfə düşmən mühasirəsini yarıb əsgərlərimizi xilas etmişdir. Həmin döyüşdə kontuziya almışdır. Bacarıqlı, səriştəli komandirlik fəliyyətinə görə Samirə 10.000 (on min) manat pul mükafatı verdilər və sonra onu 2 aylıq qısa müddətli zabitlər kursuna göndərdilər. Samir bu təlim məşq kursunda da seçilirdi. Ona Leytinant rütbəsi verildi. Az müddət ərzində özünə məxsus bir bölük yaratdı.

1994-cü ildə məlum Gəncə qiyamına qarşı keçirilən əməliyyatların fəal iştirakçısı olmuşdur. Bu hadisədən sonra alay komandiri onu "Hərbi Xidmətlərinə görə" medalına təqdim etmişdir.

Leytenant taqım komandiri Samirin 1995-ci ildə son döyüşü Bakınin 8-ci km qəsəbəsində oldu. 17.03.1995-ci ildə Samir Dövlət Çevrilişinin qarşısını alarkən qəhrəmancasına Şəhid oldu.

Hörmətli Prezidentimiz Samirin əməyini yüksək qiymətləndirdi. Ona 04.04.1995-ci il tarixli fərman ilə ən yüksək ad Azərbaycanın Mlli Qəhrəmanı adı verildi.

Nərimanov rayonunda sabiq Montin adına mədəniyyət və istirahət parkına Samirin adı verilib. Həmin parkda büstü qoyulub.

Samiri ikinci Şəhidlər Xiyabanında dəfn ediblər.

Subay idi.

## İstinadlar

## Ədəbiyyat
*Vüqar Əsgərov. "Azərbaycanın Milli Qəhrəmanları" (Yenidən işlənmiş II nəşr). Bakı: "Dərələyəz-M", 2010, səh. 130.
* Azərbaycanın Milli Qəhrəmanı Samir Xasıyevin həyatından bəhs edən sənədli filmin təqdimat mərasimi keçirilib
Azadlıq (dəqiqləşdirmə)

**[[Azadlıq]]** — fərdin iradəsinə uyğun şəkildə düşünmə, davranma və seçim etmə imkanını ifadə edən əsas sosial-fəlsəfi anlayış.

**Azadlıq** həmçinin bu mənalara gələ bilər:

* Azadlıq (qəzet)
* Azadlıq radiosu
* Azadlıq Partiyası
* Azadlıq heykəli

## Həmçinin bax
* Azadlıq meydanı
Ralf Makenbax

**Ralf Makenbax** (Niderlandca:Ralf Mackenbach; ) — Niderland müğənnisi. 2009 Avroviziya Uşaq Mahnı Müsabiqəsində Niderlandı "Click clack" mahnısı ilə təmsil etmiş və 121 xalla qalib olmuşdur.

## Həmçinin bax
* 2009 Avroviziya Uşaq Mahnı Müsabiqəsi

## İstinadlar

## Xarici keçidlər
* JuniorEurovision.tv
Aleksey Jiqalkoviç

**Aleksey Jiqalkoviç** (18 aprel 1996, Minsk) — Belarus müğənnisi.

2007 Avroviziya Uşaq Mahnı Müsabiqəsində Belarusu *"С друзьями"* ("Dostlarla") mahnısı ilə təmsil etmiş və Ermənistan təmsilçisini bir xal qabaqlayaraq qalib olmuşdur.

## Şəkillər


Fayl:Alixeiej Zhygalkovicz 02.jpg
Fayl:Alixeiej Zhygalkovicz 03.jpg
Fayl:Alixeiej Zhygalkovicz 04.jpg


## Həmçinin bax

* 2007 Avroviziya Uşaq Mahnı Müsabiqəsi

## Xarici keçidlər

* JuniorEurovision.tv
Srvena Zvezda FK

**Srvena Zvezda Futbol Klubu** () — adı *Qırmızı (və ya Qızıl) ulduz* kimi də tərcümə edilən, Serbiyanın Belqrad şəhərində yerləşən, tərkibində bir çox idman növünü birləşdirən Qırmızı Ulduz İdman Dərnəyinin kişilərdən ibarət professional futbol komandasıdır.

1991-ci ildə Avropa kubokunu, həmçinin 1991-ci ildə Qitələrarası Kuboku qazanan yeganə Serbiya və Yuqoslaviya klubudur. 31 dəfə milli çempionatın, 24 dəfə ölkə kubokunun, 2 dəfə Superkubok, 1 dəfə Serbiya və Yuqoslaviya təmsilçiləri arasında liqa kubokunu qazanan komanda Yuqoslaviyanın ən müvəffəqiyyətli klubu idi və Yuqoslav Birinci Liqasının bütün zamanlar üzrə cədvəlində birinci olmuş, müasir dövrdə isə Serbiyanın ən müvəffəqiyyətli klubdur. 1991–92 mövsümündən etibarən Srvena Zvezdanın ən yaxşı nəticələri UEFA Çempionlar Liqasının qrup mərhələsi və UEFA Avropa Liqasının pley-off mərhələsindədir.

2008-ci ildəki sorğulara görə, Belqrad təmsilçisi Srvena Zvezda Serbiyada ən populyar futbol klubudur, əhalinin 48,2% -i onları dəstəkləyir. Digər keçmiş Yuqoslaviya respublikalarında və Serbiya diasporasında çoxlu sayda tərəfdarları var. Əzəli rəqibi Belqradın digər təmsilçisi Partizan klubudur. Bu iki rəqib klub arasındakı çempionat oyunları *Əbədi derbi* (və ya Cənub-Şərqi Avropa derbisi) kimi tanınır.

Beynəlxalq Futbol Tarixi və Statistikaları Federasiyasının XX əsrin ən yaxşı 200 Avropa klubunun siyahısında görə Srvena Zvezda Hollandiyanın Feyenoord klubu ilə siyahıda 27-ci yeri bölüşən ən yüksək reytinqli Serb və keçmiş Yuqoslaviya klubudur.

## Tarixi

4 mart 1945-ci ildə yaranmışdır.

## Avropa kuboklarında iştirak

## Uğurları
Çempionlar liqasının qalibi - 1991-ci il

## İstinadlar

## Həmçinin bax
* Srvena Zvezda Belqrad QVK
Sidney Opera Teatrı

**Sidney opera teatrı** (ing. *Sydney Opera House*) — Sidney şəhərinin Bennelonq Poynt limanında, Avstraliyanın Yeni Cənubi Uels ştatında yerləşən opera teatrı. Sidneyin simvolu və Avstraliyanın ən məşhur görməli yerlərindən biri. Danimarkalı memar Yorn Utson (d.1918-ö.2008) tərəfindən layihələndirilmişdir.

## Layihənin seçilməsi və inşaat
1955-ci il 15 sentyabrda layihələrin qəbuluna başlandı. Qalib layihə üçün mükafat məbləği 5 000 funt-sterlinq təyin edilmişdi. Layihənin şərtlərində hər biri müxtəlif məqsədlər üçün istifadə edilə bilən 2 zal, tutumu 3000 nəfər olan böyük zal və 1200 nəfər tutuma malik kiçik zal nəzərdə tutulmuşdu. 1957-ci il yanvarın 29-da 32 ölkədən daxil olmuş 233 layihə arasından danimarkalı memar Yorn Utsonun layihəsi seçildi.

Utson 1957-ci ildə Sidneyə gələrək tikintinin aparılacağı yerlə tanış oldu. 1963-cü ildə tikintinin 1-ci mərhələsi başa çatdıqdan sonra o öz ofisini Sidneyə köçürdü.

1966-cı ilin sonlarında Yorn Utson layihəyə rəhbərlikdən uzaqlaşdırıldı və tikintinin davam etdirilməsi Piter Holla həvalə edildi. Onun rəhbərliyi altında Utsonun daxili dizaynla bağlı layihələrində bəzi dəyişikliklər edildi.

## Tikintinin dəyəri
Tikinti işləri üçün 3,5 milyon funt-sterlinq (7 milyon ABŞ dolları) vəsait tələb olunurdu. Tikintinin başa çatma tarixi 1963-cü il yanvarın 26-na təyin olunmuşdu. Lakin, opera binası 1973-cü il oktyabrın 20-də istifadəyə açıldı və tikinti üçün çəkilən xərclərin ümumi məbləğinin 102 milyon ABŞ dolları təşkil etdiyi açıqlandı. Yəni, tikinti planlaşdırılandan 10 il gec və 14 dəfə baha başa gəlmişdi.

## İstinadlar
Kələman

**Kələman** — Azərbaycan Respublikasının Gədəbəy rayonunun Poladlı kənd inzibati ərazi dairəsində kənd.

## Tarixi

## Toponimikası
Kələman çayının (Zəyəm çayının qolu) dərəsində, dağlıq ərazidədir. Yerli əhali arasında Kalaman kimi tələffüz olunur. Yaşayış məntəqəsi el arasında Kalaman adlanan və "qala, istehkam yeri" mənasında izah olunan qədim yaşayış yerində salındığı üçün belə adlandırılmışdır.

## Əhalisi
2009-cu ilin siyahıyaalınmasına əsasən kənddə 431 nəfər əhali yaşayır.

## İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.

## Həmçinin bax
*Gədəbəy rayonu

## Xarici keçidlər
*Azərbaycan Respublikası Gədəbəy Rayon İcra Hakimiyyəti

## İstinadlar
Köhnəkənd (Gədəbəy)

**Köhnəkənd** (əvvəlki adı: **Qaraqoyunlu**) — Azərbaycan Respublikasının Gədəbəy rayonunun Dəyirmandağ kənd inzibati ərazi dairəsində kənd. Azərbaycan Respublikası Milli Məclisinin 19 may 1993-cü il tarixli, 611 saylı Qərarı ilə Gədəbəy rayonunun Gərgər kənd Sovetinin Köhnəkənd kəndi Dəyirmandağ kənd Sovetinin tərkibinə verilmişdir.

## Toponimikası
Kəndin keçmiş adı Qaraqoyunlu olmuşdur. Yaşayış məntəqəsi qədim Göyçə mahalının yanında yerləşən Qaraqoyunlu mahalından ermənilərin zorla didərgin saldığı azərbaycanlı ailələr tərəfindən salınmışdır. 1919-cu ildə yaxınlığındakı Yenikənd kəndi bina edildikdən sonra bu kənd Köhnəkənd adı ilə tanınmışdır.

## Coğrafiyası və iqlimi
Kənd dağlıq ərazidə yerləşir.

## Əhalisi
2009-cu ilin siyahıyaalınmasına əsasən kənddə 572 nəfər əhali yaşayır.

## İqtisadiyyatı
Əhalinin əsas məşğuliyyətini kənd təsərrüfatı — əkinçilik, maldarlıq və heyvandarlıq təşkil edir.

## İstinadlar

## Xarici keçidlər
* Azərbaycan Respublikası Gədəbəy Rayon İcra Hakimiyyəti
 
## Həmçinin bax
Kollu (Gədəbəy)

**Kollu** — Azərbaycan Respublikasının Gədəbəy rayonunun Şınıx kənd inzibati ərazi dairəsində kənd. Azərbaycan Respublikası Milli Məclisinin 26 iyul 1994-cü il tarixli, 868 saylı Qərarı ilə Gədəbəy rayonunun Göyəlli kənd ərazi vahidinin Kollu kəndi Şınıx kənd ərazi vahidinin tərkibinə verilmişdir.

## Toponimikası
Kəndi XIX əsrdə Qazax mahalının Dəmirçilər kəndindən gəlmiş Mahmud adlı şəxs kolluq sahədə saldığı üçün belə adlandırılmışdır. Hazırda kənddəki nəsillərdən biri mahmudlu adlanır. Kəndin şimal-qərbində isə Mahmudun yeri adlı sahə var.

## Tarixi

## Coğrafiyası və iqlimi
Kənd dağlıq ərazidə yerləşir.

## Əhalisi
2009-cu ilin siyahıyaalınmasına əsasən kənddə 281 nəfər əhali yaşayır.

## İqtisadiyyatı
Əhalinin əsas məşğuliyyətini kənd təsərrüfatı — əkinçilik, maldarlıq və heyvandarlıq təşkil edir.

## İstinadlar

## Xarici keçidlər
* Azərbaycan Respublikası Gədəbəy Rayon İcra Hakimiyyəti

## Həmçinin bax
Gərməşöylü

**Gərməşöylü** — Azərbaycan Respublikasının Gədəbəy rayonunun Düz Rəsullu kənd inzibati ərazi dairəsində kənd.

## Tarixi
*Kənd XVIII əsrin əvvəllərundə salınıb. Yerli əhalinin məlumatına görə, Gərməşöylü kəndini Düz Rəsullu kəndinin bünövrəsini qoymuş Rəsul adlı şəxsin oğlu Məşədi Nəbi salmışdır. Kənddəki nəsillərdən biri də bu səbəbdən "Nəbilər" nəsli adlanır. Bu kənddə əsasən iki qohum nəsil "Sərdarlı" və "Nəbilər" nəsli məskunlaşmışlar.
Kəndə 1993-cü ildə Düz Rəsullu inzibati ərazi vahidiyinin tərkibində status verilmişdir.

## Toponimikası
Şahdağ silsiləsinin (Kiçik Qafqaz) şimal yamacındadır. Əsl adı Gərməşovludur.Yaşayış məntəqəsi vaxtilə gərməşov ağacının çoxluq təşkil etdiyi sıx meşənin talasında salındığından belə adlandırılmışdır. Hazırda kəndin ərazisində tək-tək germəşov ağacına təsadüf olunur. Tovuz r-nunda Gərməşoylu dağ, Gərməşovlu qobu oronimləri qeydə alınmışdır.

## Əhalisi
2009-cu ilin siyahıyaalınmasına əsasən kənddə 73 nəfər əhali yaşayır.

## İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.
### Tanınmış şəxsiyyətləri
*Nizami Zeynalov (Riyaziyyat müəllimi — Azərbaycan Respublikasının əməkdar müəllimi.

## Həmçinin bax
*Gədəbəy rayonu
*Düz Rəsullu
*Təkyemişan

## Xarici keçidlər
*Azərbaycan Respublikası Gədəbəy Rayon İcra Hakimiyyəti
*http://modern.az

## İstinadlar
Günəşli (Gədəbəy)

**Günəşli** (əvvəlki adı: **Şurakənd**) — Azərbaycan Respublikasının Gədəbəy rayonunun Dəyəqarabulaq kənd inzibati ərazi dairəsində kənd. 1 sentyabr 2004-cü il tarixli 727-IIQ saylı Azərbaycan Respublikasının Qanunu ilə Gədəbəy rayonunun Dəyəqarabulaq kənd inzibati ərazi dairəsi tərkibindəki Şurakənd kəndi Günəşli kəndi adlandırılmışdır.

## Toponimikası
Keçmiş adı Ayıkənd olmuşdur. Yaşayış məntəqəsini Qazax rayonunun Ağköynək kəndindən köçüb gəlmiş ailələr salmışlar. Yerli əhali arasında Sovetkənd adı ilə tanınmışdır. Kəndin əvvəlki adı olan Şurakənd sovet dövründə qoyulmuş, rus dilindəki "sovet" sözünün Azərbaycan dilinə "şura" şəklində tərcümə edilməsi ilə əmələ gəlmişdi. Kəndin adı rəsmi olaraq 1 sentyabr 2004-cü ildə Günəşli şəklində dəyişdirilmişdir. Gədəbəy rayonunda "Şurakənd" adında bir başqa kənd də mövcud olmuşdur və həmin kəndin də adı 1 sentyabr 2004-cü ildə dəyişdirilərək Şahdağ adlandırılmışdır.

## Tarixi

## Coğrafiyası və iqlimi
Kənd dağətəyi ərazidə yerləşir.

## Əhalisi
2009-cu ilin siyahıyaalınmasına əsasən kənddə 771 nəfər əhali yaşayır.

## İqtisadiyyatı
Əhalinin əsas məşğuliyyətini kənd təsərrüfatı — əkinçilik, maldarlıq və heyvandarlıq təşkil edir.

## İstinadlar

## Xarici keçidlər
* Azərbaycan Respublikası Gədəbəy Rayon İcra Hakimiyyəti

## Həmçinin bax
Gərgər (Gədəbəy)

**Gərgər** — Azərbaycan Respublikasının Gədəbəy rayonunun Gərgər kənd inzibati ərazi dairəsində kənd.

## Tarixi

## Coğrafiyası
Orta dağlıq qurşaqdadır.

## Toponimikası
Kəndin adı XIX əsrdə Qarqar variantında da qeydə alınmışdır. Yaşayış məntəqəsinin eramızın əvvəllərində Qafqaz Albaniyasında yaşamış qarqar tayfasının adı ilə bağlılığı ehtimal edilir.

## Əhalisi
2009-cu ilin siyahıyaalınmasına əsasən kənddə 2599 nəfər yaşayır.

## İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.

## Həmçinin bax
* Gədəbəy rayonu
* Əmiraslanlı
* Arısu

## Xarici keçidlər
* Azərbaycan Respublikası Gədəbəy Rayon İcra Hakimiyyəti
* http://modern.az

## İstinadlar
Kiçik Qaramurad

**Kiçik Qaramurad** — Azərbaycan Respublikasının Gədəbəy rayonunun Kiçik Qaramurad kənd inzibati ərazi dairəsində kənd.

## Salam

## Toponimikası
Orta dağlıq qurşaqdadır. Mənbələrin məlumatına görə, Qaramurad adlı kənd 1828-ci ildə yaranmışdır. 1826-28-ci illər Rus-İran müharibəsi dövründə Gürcüstandan İrəvana qaçmış 400 azərb. ailəsini İrəvanlı Hüseynqulu xan Zəngi çayının sağ sahilində sərhəddə məskunlaşdıraraq bir neçə kəndlə (Mürsəlli, Baratlı, ArdıĢlı, Qarakeşiş) birlikdə Qaramurad kəndini də yaratmışdı. Yaşayış məntəqəsini XIX əsrin axırlarında Qaramurad (indiki Böyük Qaramurad) kəndindən çıxmış ailələr salmışlar. Oykonim Böyük Qaramurad kənd adının qarşılığıdır.

## Əhalisi
2009-cu ilin siyahıyaalınmasına əsasən kənddə 892 nəfər əhali yaşayır.

## İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.

## Həmçinin bax
*Gədəbəy rayonu

## Xarici keçidlər
*Azərbaycan Respublikası Gədəbəy Rayon İcra Hakimiyyəti

## İstinadlar
Göyəmli

**Göyəmli** — Azərbaycan Respublikasının Gədəbəy rayonunun Düz Rəsullu kənd inzibati ərazi dairəsində kənd.

## Tarixi

## Toponimikası
İstidərə adlanan ərazidə, Köçdərə çayının (Axınca çayının qolu) sahilində, dağətəyi ərazidədir. Yaşayış məntəqəsini XIX əsrdə Düz Rəsullu kəndindən ayrılmış ailələr Göyəmli adlanan yerdə saldığı üçün belə adlanmışdır. Ərazidə çoxlu göyəm kolları var.

## Əhalisi
2009-cu ilin siyahıyaalınmasına əsasən kənddə 122 nəfər yaşayır.

### Tanınmış şəxsləri
* Qara Məşədiyev — Dilçi alim, fi­lo­lo­gi­ya elm­lə­ri dok­to­ru, pro­fes­sor, A­zər­bay­can Mil­li Elm­lər Aka­de­mi­ya­sı­nın Nə­si­mi adı­na Dil­çi­lik İns­ti­tu­tu­nun Ono­mas­ti­ka şö­bə­si­nin mü­di­ri.

## İqtisadiyyatı
Əhalinin əsas məşğuliyyətini kənd təsərrüfatı — əkinçilik, maldarlıq və heyvandarlıq təşkil edir.

## İstinadlar

## Xarici keçidlər
* Azərbaycan Respublikası Gədəbəy Rayon İcra Hakimiyyəti

## Həmçinin bax
Göyəlli

**Göyəlli** — Azərbaycan Respublikasının Gədəbəy rayonunun Göyəlli kənd inzibati ərazi dairəsində kənd.

## Toponimikası
Kəndin adının əsli Gavahlıdır. Yaşayış məntəqəsi vaxtilə Qazax rayonunun Qazaxbəyli kəndindən gəlmiş Allahyar, Alı və Tanrıverdi adlı üç qardaşın ailələri tərəfindən salınmışdır. Kənddəki nəsillərdən biri indi də allahyarlı adlanır. Kənd gavalı ağaclarının çox olduğu ərazidə salındığı üçün belə adlandırılmışdır. XX əsrdə Zəngilan rayonu ərazisində də eyniadlı kənd qeydə alınmışdır.

## Coğrafiyası və iqlimi
Kənd orta dağlıq qurşaqda yerləşir.

## Əhalisi
2009-cu ilin siyahıyaalınmasına əsasən kənddə 1444 nəfər əhali yaşayır.

## İqtisadiyyatı
Kənd əhalisinin əsas məşğuliyyətini kənd təsərrüfatı — əkinçilik, maldarlıq və heyvandarlıq təşkil edir.

## İstinadlar

## Həmçinin bax
Rəhimli (Gədəbəy)

**Rəhimli** — Azərbaycan Respublikasının Gədəbəy rayonunun Düz Rəsullu kənd inzibati ərazi dairəsində kənd.

## Tarixi
Kənd XVIII əsrin əvvəllərundə salınıb. Yerli əhalinin məlumatına görə, Rəhimli kəndini Sərdarlı nəslindən olan Qara Rəhim salmışdır.

## Toponimikası
Şahdağ silsiləsinin ətəyindədir. Yerli əhalinin məlumatma görə, yaşayış məntəqəsini vaxtilə Qazax mahalının Qıraq Kəsəmən kəndindən köçüb gəlmiş Qara Rəhim adlı şəxs saldığı üçün kənd onun adı ilə adlandırılmışdır;

## Əhalisi
2009-cu ilin siyahıyaalınmasına əsasən kənddə 207 nəfər əhali yaşayır.

## İqtisadiyyatı
*Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.

## Həmçinin bax
*Gədəbəy rayonu

## Xarici keçidlər
*Azərbaycan Respublikası Gədəbəy Rayon İcra Hakimiyyəti

## İstinadlar
Rəmə

**Rəmə** — Azərbaycan Respublikasının Gədəbəy rayonunun Qoşabulaq kənd inzibati ərazi dairəsində kənd. 5 oktyabr 1999-cu il tarixli 708-IQ saylı Azərbaycan Respublikasının Qanunu ilə Gədəbəy rayonunun Qoşabulaq kənd inzibati-ərazi vahidi tərkibindəki yaşayış məntəqəsi Rəmə kəndi adlandırılmış və rayonun yaşayış məntəqələri uçot məlumatına daxil edilmişdir.

## Toponimikası

## Tarixi

## Coğrafiyası və iqlimi
Kənd Kiçik Qafqaz dağlarının ətəyində, dağlıq ərazidə yerləşir.

## Əhalisi
2009-cu ilin siyahıyaalınmasına əsasən kənddə 151 nəfər əhali yaşayır.

## İqtisadiyyatı
Əhalinin əsas məşğuliyyətini kənd təsərrüfatı — əkinçilik, maldarlıq və heyvandarlıq təşkil edir.

## İstinadlar

## Xarici keçidlər
* Azərbaycan Respublikası Gədəbəy Rayon İcra Hakimiyyəti

## Həmçinin bax
Gödəkdərə

**Gödəkdərə** — Azərbaycan Respublikasının Gədəbəy rayonunun Əmiraslanlı kənd inzibati ərazi dairəsində kənd. 24 iyun 2005-ci il tarixli 954-IIQ saylı Azərbaycan Respublikasının Qanunu ilə Gədəbəy rayonunun Gödəkdərə kəndi Şəkərbəy kənd inzibati ərazi dairəsi tərkibindən ayrılaraq, Əmiraslanlı kəndi mərkəz olmaqla, Əmiraslanlı kənd inzibati ərazi dairəsi yaradılmışdır.

## Toponimikası
Yaşayış məntəqəsini XIX əsrin ortalarında yaxınlıqdakı Sarıhəsənli kəndindən qarqarlı nəslinə mənsub ailələr Gödəkdərə adlı yerdə salmışlar. Sonralar Şəmkir rayonunun Qapanlı (indiki Məmmədalılar) kəndindən danaçılar nəslinə mənsub ailələr də buraya köçüb məskunlaşmışlar. Kənd salındığı yerin adını daşıyır. Güman etmək olar ki, bir zamanlar gödəkli nəslinə mənsub maldar ellər bu ərazidən otlaq kimi istifadə etmişlər.

## Coğrafiyası və iqlimi
Kənd dağlıq ərazidə yerləşir.

## Əhalisi
2009-cu ilin siyahıyaalınmasına əsasən kənddə 313 nəfər əhali yaşayır.

## İqtisadiyyatı
Əhalinin əsas məşğuliyyətini kənd təsərrüfatı — əkinçilik, maldarlıq və heyvandarlıq təşkil edir.

## İstinadlar

## Həmçinin bax
Miskinli (Gədəbəy)

**Miskinli** (əvvəlki adı: **Rüstəm Əliyev**) — Azərbaycan Respublikasının Gədəbəy rayonunun Miskinli kənd inzibati ərazi dairəsində kənd. Azərbaycan Respublikası Milli Məclisinin 25 oktyabr 2011-ci il tarixli, 223-IVQ saylı Qərarı ilə Gədəbəy rayonunun Rüstəm Əliyev kənd inzibati ərazi dairəsi tərkibindəki Rüstəm Əliyev kəndi Miskinli kəndi adlandırılmış və Rüstəm Əliyev kənd inzibati ərazi dairəsi Miskinli kənd inzibati ərazi dairəsi hesab edilmişdir.

## Tarixi
Miskinli kəndinin əsl və tarixi adı Qarabulaq və ya Böyük Qarabulaq olmuşdur. Miskinli çuxuru adlanan coğrafi ərazinin ən böyük yaşayış sahəsidir. 

### Tarixi abidələri
Kəndin ərazisi tarixi abidələrlə, xüsusilə də qəbir abidələri ilə zəngindir. Son tunc dövrünü əhatə edən Xocalı-Gədəbəy mədəniyyəti bu ərazilər üçün də xarakterikdir. Kəndin cənub-qərb hissəsini əhatə edən yüksəklikdə yerli əhali tərəfindən Koroğlu qalası adlandırılan müdafiə tikilisi vardır.

## Coğrafiyası və iqlimi
Kənd dağlıq ərazidə, orta və yüksək hündürlüklü lələkvari dağlar arasında yerləşir. İqlimi mülayim soyuq və mülayim isti xarakterlidir.

## Əhalisi
2009-cu ilin siyahıyaalınmasına əsasən kənddə 2140 nəfər əhali yaşayır.

### Tanınmış şəxsləri
* Miskinli Vəli — Aşıq.
* Mikayıl Xıdırzadə — Riyaziyyatçı, Bakı Dövlət Universitetinin mexanika-riyaziyyat fakültəsinin ilk azərbaycanlı dekanı.
* Tokay Hüseynov — AMEA Biofizika İnstitutu, Ekoloji biofizika laboratoriyasının müdiri, biologiya elmləri doktoru, professor. 
* Müseyib Hüseynov — Professor, 1934-1937-ci illərdə Azərb SSR-n Səhiyyə naziri.
* Məhərrəm Hüseynov — ADTU-nun professoru.

## İqtisadiyyatı
Kənd əhalisinin əsas məşğuliyyətini kənd təsərrüfatı — kartofçuluq, heyvandarlıq və taxılçılıq təşkil edir.

## Mədəniyyəti
Kənddə aşıq sənəti geniş yayılmışdır.

## Təhsil
Kənddə iki tam orta məktəb və bir ibtidai məktəb var.

Azərbaycan Respublikası Prezidentinin 12 fevral 2018-ci il tarixli Sərəncamı ilə Gədəbəy rayonunun Miskinli kəndində 60 yerlik körpələr evi-uşaq bağçasının tikintisi üçün 1 130 000 manat vəsait ayrılmışdır.

## İstinadlar

## Həmçinin bax
Heydərli (Gədəbəy)

**Heydərli** — Azərbaycan Respublikasının Gədəbəy rayonunun Şəkərbəy kənd inzibati ərazi dairəsində kənd.

## Tarixi

## Toponimikası
Dağətəyi ərazidədir. Yerli əhalinin məlumatına görə, yaşayış məntəqəsini XIX əsrin axırlarında həmin r-nun ərazisindəki Dikdaş kəndindən köçüb gəlmiş heydərli nəslinə mənsub ailələr saldığı üçün belə adlandırılmışdır.

## Əhalisi
2009-cu ilin siyahıyaalınmasına əsasən kənddə 460 nəfər əhali yaşayır.

## İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.

## Həmçinin bax
*Gədəbəy rayonu

## Xarici keçidlər
*Azərbaycan Respublikası Gədəbəy Rayon İcra Hakimiyyəti

## İstinadlar
Keçili

* Keçili (Şahbuz) — Azərbaycanın Şahbuz rayonunda kənd.
* Keçili (Şəmkir) — Azərbaycanın Şəmkir rayonunda kənd.
* Keçili (Sərdarabad) — Sərdarabad kəndi.
* Keçiliqaya — Azərbaycanın Kəlbəcər rayonunda kənd.
* Keçili (Amasya) — Türkiyədə kənd.
* Keçili — Kəlbəcər rayonu ərazisində çay. Tutqunçayın qoludur.
Kirman səlcuqiləri

**Kirman Səlcuq dövləti** (1048-1188) – Alp Arslanın qardaşı Qavurd bəyin üsyan ilə Böyük Səlcuq İmperiyasından ayrılıb qurduğu dövlət idi. Dövlətin hakimləri Kirmanşahlar adlanırdı.

## Tarixi
Dövlətin əsasları Çağrı bəyin oğlu Qavurd bəyin 1048-ci ildə bölgəni ələ keçirməsi ilə qoyulmuşdu. Bölgə Büveyhi əmirlərinin canişini olan Bəhram ibn Ləşkəristan tərəfindən idarə olunurdu. Səlcuqların işğalından sonra əmisi Toğrul bəyin adına xütbə oxutduran Qavurd bəy Kirman hakimi kimi təsdiqlənmişdi.

Alp Arslan 1072-ci ildə hakimiyyəti oğlu Məlikşaha vəsiyyət edib vəfat edəndə Qavurd bəy bu vəziyyətə razı olmayıb Kirmanda üsyana başlamışdı. Üsyan uğursuz nəticələnsə də Qavurdun davamçıları hakimiyyətlərini qoruyub saxlaya bilmişdilər.

Dövlət II Məhəmmədin Oğuz sərkərdəsi Məlik Dinara məğlub olmasından sonra dağılmış və Kirman Oğuz dövləti tərəfindən əvəz olunmuşdur.
## Ərazisi
Dövlətin ərazisi Kirman və Sistan kimi vilayətlərdən əlavə müasir BƏƏ və Oman bölgələrindən də ibarət idi.

## Hökmdarları

# Qavurd bəy
# Kirman şah
# Sultan şah
# Turanşah
# İranşah
# Arslanşah
# I Məhəmməd şah
# Toğrul şah
# Bəhramşah 
# II Arslanşah
# II Turanşah
# II Məhəmmədşah

## Mənbələr

* Sədrəddin Hüseyni - Zəbda əl Təvarix
* Əbu Həmid Kirmanı - Səlcuqiyan və Ğuz dər Kirman
Tata Nano

**Tata Nano** — Hindistanın Tata Motors şirkətinin istehsal etdiyi avtomobil markası

## İdeya
Velosiped və ya motosikletə dörd nəfərin mindiyi Hindistan şəhərlərini avtomobillə doldurmaq və insanların təhlükəsizliyini təmin etmək üçün iş adamı Ratan Tata yığcam və ucuz maşın hazırlamaq qərarına gəlir. Tezliklə "Chrysler CCV" və 1984-dən bəri Hindistanda yığılan "Maruti 800"-ün bazasında yeni model hazırlanır. Bu avtomobil də "Chrysler" kimi kompozit materialdan hazırlanmışdı. Avtomobilin mühərriki "Bosch" firması ilə birgə hazırlanır. Sadə quruluşlu mühərrik az yer tutması üçün arxada, oturacaqların altında yerləşdirilir. Avtomobil 2008-ci il yanarında Dehli avtosalonunda təqdim edilir və bundan sonra seriya istehsal başlayır. 2009-cu ildə isə avtomobilin Avropa bazarına çıxarılacağı barədə xəbərlərə isə Avropa mediası kinayə qarışıq rişxəndlə yanaşır.

## Parametrlər
Bu avtomobil standartlara uyğunluq baxımından avropalıları, təchizat etibarilə isə Azərbaycan alıcısını razı sala bilməz. Avtomobildə heç bir elektrik avadanlığı, o cümlədən salon qızdırıcısı və ventilyator yoxdur. Sükan gücləndiricisi olmayan avtomobildə cəmi bir şüşəsilən və 1 güzgü var. Oturacaqlar heç biri nizamlanmır (UAZ-dakı kimi). Uzunluğu 3,1, eni 1,5 metr olan avtomobil 2 silindrli 33 at gücü mühərriklə (İJ motosiklet kimi) hərəkətə gətirilir. Ekoloji normalara uyğunluq isə başqa mövzudur. Maksimal sürəti 105 km/saat olan avtomobil 70 km/saat sürətə 14 saniyəyə çatır. Avtomobil 4 pilləli sinxronizatorsuz sürət qutusu ilə təchiz olunub. 600 kiloqramlıq avtomobilin yanacaq sərfiyyatı təqribən hər yüz kilometrə 4 litrdir.

## Kommersiya tərəfi
Yuxarıda göstərdiyimiz xüsusiyyətlərinə baxmayaraq, avtomobil tezliklə Hindistanda uğur qazandı. Əhalisinin əksəriyyəti səfalət içində olan ölkədə avtomobilin cəmi 1 milyon rupiyə (təqribən 1600 manat) həm də kreditlə satılması şirkətə böyük qazanc gətirdi.

## Mənbə
* 1600 manata 0 kilometr avtomobil
Filip Kreven

**Filip Kreven** - üzgüçülük və əlil arabasında basketbol üzrə beşqat dünya çempionu, Beynəlxalq Paralimpiya Komitəsinin (İPC) rəhbəri.

2001-ci ildən Beynəlxalq Paralimpiya Komitəsinə rəhbərlik edən Kraven 2003-cü ildən Beynəlxalq Olimpiya Komitəsinin üzvüdür.
Filip Kreven Azərbaycan Respublikasının Prezidentinin 2 fevral 2016-cı il tarixli sərəncamı ilə "Azərbaycan Respublikasının Milli Paralimpiya Komitəsinin yaradılmasının 20 illik yubileyi münasibətilə və Azərbaycanda paralimpiya hərəkatının inkişafında xidmətlərinə görə" "Dostluq" ordeni ilə təltif edilib.

## İstinadlar
Qulamhüseyn Əlibəyli

**Qulamhüseyn Surxay oğlu Əlibəyli** () — azərbaycanlı dövlət və siyasi xadim, Azərbaycan Milli Məclisinin I və II çağırış üzvü, Aydınlar Partiyasının sədri (2008–2023).

## Həyatı
Qulamhüseyn Əlibəyli 1958-ci il sentyabrın 8-də Masallı rayonunun Köhnə Alvadı qəsəbəsində şəhərində anadan olub. S. Kirov adına Azərbaycan Dövlət Universitetində hüquq üzrə ali təhsil alıb, təhsilini fərqlənmə diplomu ilə başa vurub. 1981–1985-ci illərdə S. Kirov adına Azərbaycan Dövlət Universitetində Konstitusiya hüququ Kafedrasının aspirantı olub. İngilis və rus dillərini bilir.

Qulamhüseyn Əlibəyli ailəlidir, dörd övladı var.

## Siyasi fəaliyyəti
Qulamhüseyn Əlibəyli 1992-ci ildən Azərbaycan Ali Soveti Aparatında əvvəlcə konstitusiya hüquq məsələləri bölməsinin, sonra isə dövlət quruculuğu şöbəsinin müdiri vəzifəsində çalışmışdır. 1992-ci ilin noyabr ayından 1993-cü ilin iyun ayınadək Azərbaycan Prezidentinin (Əbülfəz Elçibəy) parlamentlə əlaqələr üzrə müşaviri vəzifəsində çalışmışdır.

### Parlamentdə
1995-ci il parlament seçkilərində Qulamhüseyn Əlibəyli Azərbaycan Xalq Cəbhəsi Partiyasının proporsional seçki üzrə vahid namizədlər siyahısında 3-cü sırada olmuşdur. Azərbaycan Xalq Cəbhəsi Partiyası seçkilərdə proporsional siyahı üzrə 346 192 (9.6%) səs toplayaraq siyahısından ilk 3 nəfərin deputat seçilməsinə nail olmuşdur. Beləliklə, Qulamhüseyn Əlibəyli deputat seçilmişdir.

1995-ci il noyabrın 24-dən səlahiyyətlərinin icrasına başlayan Qulamhüseyn Əlibəyli Milli Məclisin Hüquq siyasəti və dövlət quruculuğu Daimi Komissiyasının və Azərbaycan—BƏƏ parlamentlərarası əlaqələr üzrə işçi qrupunun üzvü olub.

Daha sonra 2000-ci il noyabrın 5-də baş tutan parlament seçkilərində Azərbaycan Xalq Cəbhəsi Partiyasının siyahısı üzrə 2-ci sırada olan Qulamhüseyn Əlibəyli II çağırış Milli Məclisin deputatı seçilib. 2000-ci il noyabrın 12-dən səlahiyyətlərinin icrasına başlayan Qulamhüseyn Əlibəyli Milli Məclisin Hüquq siyasəti və dövlət quruculuğu məsələləri Daimi Komissiyasının və Azərbaycan—Yunanıstan parlamentlərarası əlaqələr üzrə işçi qrupunun üzvü olub.

Qulamhüseyn Əlibəyli 2008-ci ildə baş tutan Prezident seçkilərində mübarizə apardı. Nəticədə 81 120 səslə (2.20 %) 7 namizəd sırasında 5-ci pillədə qərarlaşdı.

### Partiya fəaliyyəti
Qulamhüseyn Əlibəyli 1989-cu ildən Azərbaycan Xalq Cəbhəsinin, 1990-cı ildən isə Azərbaycan Xalq Cəbhəsi Ali Məclisinin üzvü olmuşdur.

Qulamhüseyn Əlibəyli 1992-ci ildən Azərbaycan Xalq Cəbhəsi Ali Məclisinin, 1995-ci ildən isə Azərbaycan Xalq Cəbhəsi Partiyası Ali Məclisinin sədri olmuşdur.

Qulamhüseyn Əlibəylinin 2008-ci ildə Azərbaycan Xalq Cəbhəsi Partiyasından qalmaqallı formada istefa verməsindən sonra o, 2008-ci il noyabrın 14-də Aydınlar Partiyasını qurduğunu bildirib. Keçmiş AXCP üzvləri tərəfindən qurulan Aydınlar Partiyası 2009-cu il noyabrın 20-də Ədliyyə Nazirliyində dövlət qeydiyyatına alınıb. "Siyasi partiyalar haqqında" yeni qanunun qəbulundan sonra, 17 aprel 2023-cü ildə Aydınlar Partiyası növbədənkənar qurultay keçirmiş, qurultayda partiyanın fəaliyyətinə xitam verilmişdir.

## İstinadlar
Çexiya Avroviziya Mahnı Müsabiqəsində

**Çexiya** **Avroviziya Mahnı Müsabiqəsi**nə 2007-ci ildə qoşulmuş və ümumilikdə 8 dəfə iştirak etmişdir. 2009 Avroviziya Mahnı Müsabiqəsinin yarımfinal mərhələsində sıfır xal qazandıqdan sonra Çexiyanın ČT telekanalı müsabiqədəki məyusedici nəticələr və ölkədə müsabiqəyə olan marağın çox az olması səbəbindən Avroviziyada iştirakdan imtina etmişdir. Çexiya beş illik fasilədən sonra 2015-ci ildə yenidən Avroviziyaya geri dönmüşdür. Ölkə ilk dəfə 2016-cı ildə Avroviziya finalına yüksələ bilmiş və indiyədək əldə etdikləri ən yaxşı 2018-ci ildə Mikolas Yosefin ifa etdiyi "Lie to Me" mahnısı ilə əldə etdikləri 6-cı yer olmuşdur.

## İştirakçılar
{| class="wikitable sortable"

## Səsvermə tarixçəsi

QEYD:Yuxarıdakı xallar yalnız finalda verilən xallardır.

## Qalereya

Image:ESC 2007 Czech Republic - Kabat - Mala dama.jpg|Kabát Helsinki səhnəsində (2007)
Image:Tereza Kerndlova - ESC 2008.jpg|Tereza Kerndlova Belqrad səhnəsində (2008)
image:20150516 ESC 2015 Marta Jandová & Václav Noid Bárta 8033.jpg|Marta Yandova və Vaklav Noid Barta Vyana səhnəsində (2015)
image:ESC2016 - Czech Republic 17.jpg|Qabriela Qunçikova Stokholm səhnəsində (2016)
image:ESC2018 - Czech Republic 10.jpg|Mikolas Yosef Lissabon səhnəsində (2018)


## İstinadlar

## Xarici keçidlər
* Eurovision.tv

## Həmçinin bax
* Avroviziya Mahnı Müsabiqəsi
Azərbaycan Birlik Kubokunda

*Bu məqalə [[Azərbaycan]] komandalarının [[Birlik Kuboku]]ndakı iştirakı haqqındadır.*

## Azərbaycan komandalarının "[[Birlik Kuboku]]"ndakı bütün oyunları

## İllər üzrə

## Komandaların nəticələri

## Rəqib ölkələr
Kilsə (dəqiqləşdirmə)

* Kilsə — xristian dini  və onun cərəyanlarının cəmiyyəti (Xristian kilsəsi, pravoslav kilsəsi, katolik kilsəsi, protestan kilsəsi, saentologiya kilsəsi, marmonlar kilsəsi və s). Bu termin islam və iudaizm dinlərinə xas deyil.
* Kilsə (bina) — Xristianların ibadetlərini həyata keçirdikləri bina, məbəd.
* **Kilsə-təşkilat** — ümumi inamla birləşən insanlar cəmiyyəti. Kilsə-rəşkilat dinin saflığını qoruyur və yeni üzvləri cəlb edir.

;Yaşayış məntəqələri
* Kilsə (Mahnişan)
* Kilsə (Xoy) — 
* Kilsə (Kəlbəcər) —  Azərbaycan Respublikasının Kəlbəcər rayonunda kənd.
* Yuxarı Kilsə —
Qaraxanlı (Kəlbəcər)

**Qaraxanlı** — Azərbaycan Respublikasının Kəlbəcər rayonunun inzibati ərazi vahidində kənd. Heç bir Azərbaycan saytında bu adla qeyd olunmadığından bu kəndin ad dəyişikliyinə məruz qaldığı və ya artıq mövcud olmadığı ehtimal edilir.

1993-cü ildə Ermənistan Respublikası Silahlı Qüvvələri tərəfindən işğal edilib. Kənd ərazisi 25 noyabr 2020-ci ildə Azərbaycana qaytarılıb.

## İstinadlar

## Həmçinin bax
Tom Days

**Tom Days** () — Belçika müğənnisi.

Tom Days vaxtilə "The Dice" qrupunda oxuyub. Sonradan qrupu tərk edərək solo karyeraya başlayıb. Elə təmsilçinin "Days" (Dice) təxəllüsü də qrupdakı çıxışından qalıb. Onun ən məşhur albomu "Bleeding Love" adlanır.

## Avroviziya 2010
Tom Days 2010-cu ildə Belçikanı Avroviziyada "Me And My Guitar" mahnısı ilə təmsil edib.

## İstinadlar
İrlandiya Avroviziya Mahnı Müsabiqəsində

**İrlandiya** **Avroviziya Mahnı Müsabiqəsi**nə 1965-ci ildə qoşulmuş və ümumilikdə 53 dəfə müsabiqədə iştirak etmişdir. Neapolda keçirilən müsabiqədəki debütdən sonra İrlandiya 1983 və 2002-ci illəri çıxmaq şərtilə hər il Avroviziyada iştirak etmişdir. İrlandiya Avroviziyanın ən çox uğur qazanan ölkəsidir. Ölkə iştirak etdiyi illər ərzində yeddi dəfə Avroviziyada qələbə qazanmışdır. Müsabiqə 7 dəfə İrlandiyada keçirilmişdir; bunlardan altısı paytaxt Dublində, biri isə Kork şəhərində baş tutmuşdur. 1972-ci ildə irland dilində səslənən mahnıdan başqa İrlandiyanın bütün Avroviziya mahnıları ingilis dilində ifa olunmuşdur.

İrlandiyanın ilk Avroviziya qələbəsini 1970-ci ildə Dananın ifa etdiyi "All Kinds of Everything" mahnısı ilə qazanmışdır. 1980-ci ildə Conni Loqan "What's Another Year" mahnısı ilə ölkəyə ikinci qələbə sevincini yaşatmışdır. Növbəti dəfə İrlandiyanı Avroviziyada 1987-ci ildə özünün bəstələdiyi "Hold Me Now" mahnısı ilə təmsil etmək fürsəti əldə edən Loqan ölkəsinə ikinci, ümumilikdə isə üçüncü qalibiyyəti qazandırmışdır. İrlandiya dördüncü Avroviziya qələbəsini isə 1992-ci ildə Conni Loqanın bəstələdiyi və Linda Martinin ifa etdiyi "Why Me?" mahnısı ilə əldə etmişdir. Bu qələbənin ardınca 1993-ci ildə müsabiqəyə ev sahibliyi etmək hüququ qazanan ölkə növbəti qalibiyyətini də məhz İrlandiyada keçirilən müsabiqədə qazanmışdır. Niv Kavana "In Your Eyes" mahnısı ilə ölkəsinə beşinci Avroviziya qələbə sevincini yaşatmışdır. İrlandiya 1994-cü ildə Pol Harrinqton və Çarli MakQettiqanın ifa etdiyi "Rock 'n' Roll Kids" mahnısı ilə üçüncü il ard-arda və ümumilikdə isə altıncı dəfə Avroviziya qalibi olmuşdur. Ölkə bir illik fasilədən sonra yenidən 1996-cı ildə Eymar Kuinnin ifa etdiyi "The Voice" mahnısı ilə yeddinci qalibiyyətini əldə etmişdir.

21-ci əsrdə isə İrlandiya Avroviziyada heç də uğurlu nəticələr göstərməmişdir. Belə ki, 2000-ci ildən bəri ölkə yalnız üç dəfə onluğa daxil ola bilmişdir. 2004-cü ildə Avroviziyada yarımfinal mərhələsinin tətbiqindən sonra isə İrlandiya səkkiz dəfə finala keçə bilməmiş, iki dəfə isə finalda sonuncu yeri tutmuşdur. 

## Təmsilçilər

## Səsvermə tarixi

QEYD: Yarımfinallarda verilən xallar nəzərə alınmamışdır.

## Ev sahibliyi

## Qalereya

File:Winnares Dana (Ierland) zingt, Bestanddeelnr 923-3687.jpg|Dana Amsterdam səhnəsində (1970)
File:Eurovisie Songfestival 1980 ( Den Haag ) winnaar Johnny Logan in aktie, Bestanddeelnr 930-7803.jpg|Conni Loqan Haaqa səhnəsində (1980)
file:Niamh Kavanagh - It's For You (2nd Semi-final).jpg|Niv Kavana Oslo səhnəsində (2010)
File:Ireland at ESC 2011.jpg|Jedward Düsseldorf səhnəsində (2011) 
File:ESC2013 - Ireland 02 (crop).jpg|Rayan Dolan Malmö səhnəsində (2013)
File:ESC2014 - Ireland 01 (crop).jpg|Keysi Smit Kopenhagen səhnəsində (2014)
File:Eurovision Song Contest 2017, Semi Final 2 Rehearsals. Photo 226.jpg|Brendan Mürrey Kiyev səhnəsində (2017)
File:Ryan O’Shaughnessy (Ireland 2018).jpg|Rayan O'Şounessi Lissabon səhnəsində (2018)


## Həmçinin bax
* Avroviziya Mahnı Müsabiqəsi
* İrlandiya Avroviziya Uşaq Mahnı Müsabiqəsində
Memar Əcəmi-2 metrostansiyası

**Memar Əcəmi-2** — Bakı metrosunun Bənövşəyi xəttinin stansiyası.

## Tarixi
Memar Əcəmi-2 metrostansiyasının inşasına 2009-cu ildə başlanılmışdır. Bu stansiya Memar Əcəmi metrostansiyasının yaxınlığında yerləşir və bu xətt gələcəkdə Bakıxanova kimi uzadılacaq. Stansiyanın 2015-ci ildə istifadəyə verilməsi planlaşdırılsa da, bu mümkün olmamışdır.

Stansiya 2016-cı il 19 apreldə isitfadəyə verilmişdir.

"Avtovağzal"–"Memar Əcəmi" mənzil tunellərinin və "Memar Əcəmi" stansiyasının layihə işləri dünyanın aparıcı şirkətləri tərəfindən həyata keçirilib. Tunellərin inşası üçün hazırlıq işlərinə 2011-ci ilin fevralında, tikintisinə isə həmin ilin sentyabrında başlanılıb. Podratçı təşkilat tərəfindən tunellərin tikintisi ilə yanaşı, tunellərarası 8 təxliyə keçidi və 2 havalandırma şaxtası inşa edilib. "Memar Əcəmi" stansiya kompleksinin ümumi uzunluğu 168,5 metrdir. Burada üç çıxış yaradılıb. Ümumi sahəsi 12 min kvadratmetrə yaxın olan stansiyada və çıxışlarda 17 eskalator quraşdırılıb. Burada, həmçinin fiziki imkanları məhdud insanlar üçün liftlər var.

## Həmçinin bax
* Avtovağzal metrostansiyası

## İstinadlar

## Xarici keçidlər
* Bakı Metrolopiteni Rəsmi sayt
Şirin Ebadi

**Şirin Ebadi** (; ) — İran hüquq müdafiəçisi, 2003-cü il Nobel Sülh mükafatı laureatı.

## Həyatı
1947-ci ildə Həmədanda anadan olmuşdur. Atası Məhəmmədəli İbadi ticarət hüququ üzrə ilk alimlərdən biri olmuşdur.

Şirin Ebadi Nobel Sülh Mükafatını 2003-cü ildə almışdır. Mükafat ona demokratiyanın inkişafı və insan haqlarının, xüsusilə də İranda qadın və uşaqların hüquqları uğrunda mübarizəyə görə verilmişdir.

Ebadi 2009-cu ilin iyununda Brüsseldə keçirilən etiraz aksiyalarında iştirak edərək, Mahmud Əhmədinejadın prezident seçilməsini tanımamağa çağırıb.

Bundan sonra 2009-cu ilin noyabr ayında İran hökuməti Şirin Ebadiyə 2003-cü ildə təqdim olunan diplom və medalı müsadirə edib.

Bu barədə Osloda yerləşən Nobel komissiyasına məlumat daxil olub. Komissiya bildirib ki, Nobel mükafatının müsadirə olunması – bu mükafatın 108 illik tarixində ilk belə hadisədir.

Norveçin XİN-yi İran səfirinə bununla bağlı nota təqdim edib.

2012-ci ilin oktyabr ayında vəkil, hüquq müdafiəçisi, məhbus xanım Nəsrin Setude (məhbus rejissor Cəfər Pənahi ilə birqə) İranda insan haqları və onların əsas azadlıqları uğrunda göstərdikləri fəaliyyətə görə, Avropa Parlamenenti tərəfindən Andrey Saxarov adına "Düşüncə azadlığına görə" mükafatı ilə təltif olunmuşdur. 2012-ci il dekabrın 12-də Nəsrin Setude yığıncaqda iştirak edə bilmədiyindən mükafat Şirin Ebadiyə təqdim olunmuşdur.

## İstinadlar
Nigar Köçərli

**Nigar Köçərli** () — Əli və Nino kitab mağazaları şəbəkəsinin və Milli Kitab Mükafatının təsisçisi.

## Həyatı
Nigar Köçərli 15 oktyabr 1975-ci ildə Bakı şəhərində ailəsində anadan olub. 138 saylı məktəbi gümüş medal ilə bitirib. 1997-ci ildə BDU-nun mexanika-riyaziyyat fakültəsini bitirib. 1997–1999-cu illərdə xarici şirkətin Azərbaycan nümayəndəsi olub, 1999–2001-ci illərdə BMT-nin layihəsində çalışıb. 2001-ci ildən kitab biznesi ilə məşğul olmağa başlayıb. 17 avqust 2003-cü ildə 600 dollar sərmayə ilə ilk "Əli və Nino" kitab mağazasını açıb. Hazırda "Əli və Nino" kitab şəbəkəsi 11 kitab mağazasından, eləcə də "Alinino.az" onlayn mağazasından ibarətdir.

### Ailəsi
* Fridun Köçərlinin qardaşı qızıdır.
* Tofiq Köçərlinin qardaşı qızıdır.
* Şahbaz Xuduoğlunun həyat yoldaşıdır.

## Fəaliyyəti

### Milli Kitab Mükafatı
Azərbaycanın ilk müstəqil ədəbiyyat layihəsidir. 2005-ci ildə Nigar Köçərli tərəfindən təsis olunub.

### Qadın sahibkarlığına dəstək
Azərbaycanda artıq on ildən çoxdur ki, aktiv onlayn satış həyata keçirən Alinino.az saytı zəhmətkeş qadınlara sosial dəstək istiqamətli layihə həyata keçirir. Sayt Azərbaycanın hər yerində fəaliyyət göstərən və kiçik bizneslə məşğul olan qadın sahibkarlara öz məhsullarını Alinino.az saytında tamamilə təmannasız, ayrıca onlayn mağaza kimi satışa təqdim etmək imkanı yaradır.

### "Əli və Nino" Nəşriyyatı
"Əli və Nino" Nəşriyyatı əsası 2005-ci ildə qoyulmuş müstəqil Azərbaycan nəşriyyatıdır. Dünya və Azərbaycan üzrə müasir və klassik əsərlər, uşaq ədəbiyyatı və s. nəşrləri Azərbaycan oxucusuna təqdim edir.

### Milli Kitab Sərgisi
Milli Kitab Sərgisi 2020-ci ildə təsis olunmuşdur, müstəqil nəşriyyatlarının kitab sərgisidir. İldə 2 dəfə keçirilir. Sonuncu dəfə İçərişəhərdə 2023-cü ildə keçirilib. Sərginin təsisçiləri -

Şahbaz Xuduoğlu və Nigar Köçərli.

## Mükafatlar
* 4 may 2023-cü ildə Fransanın İncəsənət və Ədəbiyyat Ordeninin (Ordre des Arts et des Lettres) Cəngavər rütbəsi ilə təltif olunub.

## İstinadlar
Alişan

**Alişan** () — Türkiyə müğənnisi

Məşhur türkiyəli Zaza müğənni Alişan əsgər getməmək üçün maraqlı üsuldan istifadə edib. Sənətçi hərbi xidmətdən yayınmaq üçün futbolçu olmaq qərarına gəlib.
Belə ki, 2008-ci ildə qəbul olunan qanuna əsasən 3 liqada çıxış edən peşəkar futbolçulara 38 yaşına qədər hərbi xidmətdən möhlət hüququ verir. Bu qanundan yararlanmaq istəyən 33 yaşlı Alişan 2-ci liqa təmsilçisi "Tepecikspor"la müqavilə imzalayıb. Özü də müğənni klubdan transfer haqqı almaq əvəzinə, özü transfer haqqı ödəyib. yəni müqaviləni pul qarşılığında imzalayıb.

Lakin o, arxada qalan 14 tur ərzində bir dəfə də olsun "Tepecikspor"un formasını geyinməyib.

Alişanın 33 yaşında olmasına baxmayaraq hərbi xidmətə getməməsi Türkiyədə böyük narazılıqlarla qarşılanıb. Hətta 2009-cu ildə "Facebook"da "Alişan əsgərliyə getsin" adlı kampaniya da başlayıb. İlk dəfə iki il öncə hərbi xidmətdən yayınmaqda Təqsirlənәn müğənni 2008-ci ildə dəyişdirilən hərbi qanundan yararlanmaq qərarına gəlib.

Bu Alişanın futbolçu kimi ilk addımları deyil. Belə ki, o, 1999-cu ildə Ədirnənin həvəskar komandalarından olan "Osmanlıspor"da futbol oynamağa başalyıb. 2002-ci ilə qədər bu komandanın formasını geyinib. 2008-ci ildə yeni hərbi qanun qəbul olunandan 6 ay sonra müğənni İstanbul Həvəskarlar Liqasında çıxış edən Şişlinin "Rıfat Paşa" komandasına transfer olunub. Amma bu yetərli olmadığından (həvəskar komanda olduğu üçün) üç ay sonra Trabzonun TFF 2-ci liqada mücadilə edən "Arsinspor" klubu ilə anlaşıb və bununla da peşəkar futbolçuya çevirilib. Lakin uğursuzluq yenə də "gənc idmançı"nı rahat buraxmayıb. Bu dəfə isə "Arsinspor" 2-ci liqadakı yerini itirib.

Onu da qeyd edək ki, Türkiyənin yeni hərbi qanununa görə, Superliqa, Bank Asiya 1-ci liqa və TFF 2-ci liqada çıxış edən futbolçulara 38 yaşına qədər hərbi xidmətdən möhlət hüququ verir. Qanunda o da göstərilir ki, futbolçu komandanın oyunlarının ən azı 30 faizində forma geyinməlidir. Amma Alişan 36 turdan ibarət olan 2-ci liqanın 14 turunda bir dəqiqə də olsun meydana çıxmayıb. O, yalnız komandasının oyunlarını tribunadan izləməklə kifayətlənib.

## Mənbə
* Müğənni əsgər getməmək üçün futbolçu oldu

## İstinadlar
Nəfəs musiqi alətləri

**Nəfəsli musiqi (çalğı) alətləri** (üfləmə alətlər) — havanın alətin daxilinə üfürülməsi (nəfəs verilməsi) üsulu ilə səs əldə olunur.

## Növləri
Bu alətlərin ilk sadə nümunələri eramızdan bir neçə min il əvvəl qarğı və qamışdan hazırlanmışdır. Bu ənənə dövrümüzə qədər yaşamış və bu gün də davam etdirilir. Hazırda bir neçə nəfəsli musiqi aləti: ney, tütək, musiqar, sümsü və onun növləri qarğı və qamışdan hazırlanır. Nəfəsli musiqi alətləri sümükdən, heyvanların buynuzundan, gildən, müxtəlif ağac növlərindən, mis və digər materiallardan da hazırlanır. Çağımızda ***hazırlanma materialına görə*** üfləmə alətlər iki yerə bölünür:
* **Mis alətlər** – truba, kornet, trombon, tuba, valtorna və s.
* **Ağac alətlər** – fleyta, hoboy, klarnet, faqot və s.

Nəfəsli musiqi alətlərinin texniki və bədii imkanları o qədər də geniş deyil. Bu da, hər şeydən əvvəl, onların səs diapazonunun məhdudluğu ilə əlaqədardır. Bu alətlər arasında daha çox istifadə olunanı zurnadır ki, onun da səs düzümü iki oktavadan artıq deyildir. Nəfəsli musiqi alətləri ***ifa tərzinə görə*** müxtəlifdir:
* Müştüklü: zurna, balaban.
* Müştüksüz: ney, tütək, yan tütək.
* Körüklü (dərili): tulum,

Quruluşuna görə növləri:
* **dəlikli** alətlər,
* **qamış dilçəkli** alətlər,
* **müştüklü** alətlər.

## İstinadlar

## Mənbə
* Azərbaycan etnoqrafiyası, Bakı-2007, "Şərq-Qərb" nəşriyyatı. Üç cilddə. III cild. səh. 225. ISBN 978-9952-34-152-2

## Həmçinin bax
* Orkestr
* Marş
* Zərb musiqi alətləri
* Simli musiqi alətləri
Tolmaçova bacıları

**Anastasiya və Mariya Tolmaçova** (Rusca:Анастасия и Мария Толмачёвы; 14 yanvar 1997) Buxarestdə keçirilən 2006 Avroviziya Uşaq Mahnı Müsabiqəsində "Vesenniy Jazz" mahnısı ilə Rusiyanı təmsil etmiş və qalib olmuşdurlar.

Tolmaçova bacıları Moskvada keçirilən 2009 Avroviziya Mahnı Müsabiqəsinin 1-ci yarımfinalının açılışında iştirak etmişdirlər.

15 mart 2014 tarixində əkiz bacıların 2014 Avroviziya Mahnı Müsabiqəsində "Shine" mahnısı ilə Rusiyanı təmsil edəcəyi elan edildi.

## Həmçinin bax
* 2006 Avroviziya Uşaq Mahnı Müsabiqəsi

## İstinadlar

## Xarici keçidlər
* JuniorEurovision.tv
Kseniya Sitnik

**Kseniya Sitnik** (rusca: Ксения Ситник; ) — Belarus müğənnisi.

2005-ci il Avroviziya Uşaq Mahnı Müsabiqəsində Belarusu "Мы вместе" ("Biz birlikdə") mahnısı ilə təmsil etmiş və qalib olmuşdur.

## Diskoqrafiya
* *My vmeste* (2006)

## Həmçinin bax
* 2005 Avroviziya Uşaq Mahnı Müsabiqəsi

## İstinadlar

## Xarici keçidlər
* Qeyri-rəsmi sayt 
* Menu (müsahibələr, şəkillər, videolar)
* JuniorEurovision.tv
Nazim İbrahimov (dövlət xadimi, 1951)

**Nazim Asabəli oğlu İbrahimov** () — Şəki Şəhər İcra Hakimiyyətinin başçısı (2004–2010-cu illər).

## Həyatı
Nazim Asabəli oğlu İbrahimov 1951-ci il sentyabrın 1-də Şəki şəhərində anadan olmuşdur. 1968-ci ildə, Bakıda, 150 saylı orta məktəbini bitirmişdir. 1968-ci ildə Azərbaycan Xalq Təssərüfatı İnstitutunun (indiki Azərbaycan Dövlət İqtisad Universiteti) "Ticarətin iqtisadiyyatı" fakültəsinə daxil olmuşdur və 1972-ci ildə ali təhsilini müvəffəqiyyətlə başa çatdırmışdır.

1973–1974-cü illərdə ordu sıralarında hərbi xidmətdə olmuşdur.

1974–1976-cı illərdə Xüsusi Tikinti-quraşdırma idarəsində mühəndis vəzifəsində çalışmışdır.

1976–2001-ci illərdə Nazim İbrahimov Azərbaycan Respublikası Ticarət Nazirliyində şöbə rəisi, nazir köməkçisi, idarə müdiri, departament rəisi kimi məsul vəzifələrdə çalışmışdır.

2001-ci ildən 2004-cü ilin 30 sentyabr tarixinə qədər ABB-nin (Azərbaycan Beynəlxalq Bankı) Mərkəzi idarəetmə Departamentinin direktoru və İdarə heyətinin üzvü vəzifələrində çalışmışdır.

Nazim Asabəli oğlu İbrahimov 30 sentyabr 2004-cü il tarixindən 21 aprel 2010-cu il tarixinədək Şəki Şəhər İcra Hakiməyyətinin başçısı vəzifəsində çalışmışdır.

Ailəlidir. İki övladı var.

## Xarici keçidlər
* Şəki şəhər İcra Hakimiyyətinin rəsmi internet səhifəsi